ഇറ്റാലിയന് കുതിപ്പിന് സ്പാനിഷ് മൂക്കുകയര് സെമിയില് ഇറ്റലിയെ 21ന് കീഴടക്കി സ്പെയ്ന് യുവേഫ നേഷന്സ് ലീഗ് ഫൈനലില് സ്പെയ്ന് അവസാനിപ്പിച്ചത് ഇറ്റലിയുടെ 37 അപരാജിത മത്സരങ്ങളുടെ കുതിപ്പ് റോം : യൂറോ കപ്പ് ചാമ്ബ്യന്മാരായ ഇറ്റലിയുടെ 37 മത്സരങ്ങള് നീണ്ട അപരാജിത കുതിപ്പ് അവസാനിപ്പിച്ച് സ്പെയ്ന്. കഴിഞ്ഞ രാത്രി ഇറ്റലിയുടെ മണ്ണില് നടന്ന യുവേഫ നേഷന്സ് ലീഗ് സെമി ഫൈനലില് ഒന്നിനെതിരെ രണ്ടുഗോളുകള്ക്ക് ആതിഥേയരെ കീഴടക്കിയാണ് സ്പെയ്ന് കലാശക്കളിക്ക് ടിക്കറ്റെടുത്തത്.യൂറോ കപ്പ് സെമിയിലെ പെനാല്റ്റി ഷൂട്ടൗട്ടില് ഇറ്റലിയോടേറ്റ പരാജയത്തിനുള്ള സ്പെയ് നിന്റെ പകരം വീട്ടല് കൂടിയായി ഇത്. യുവതാരം ഫെറാന് ടോറസിന്റെ ഇരട്ടഗോളാണ് സ്പെയ്നിന് വിജയം സമ്മാനിച്ചത്. 17മിനിട്ടിലും ആദ്യ പകുതിയുടെ ഇന്ജുറി ടൈമിലുമായിരുന്നു ടോറസിന്റെ ഗോളുകള്. ഇറ്റലിയുടെ ആശ്വാസഗോള് 83ാം മിനിട്ടില് ലോറന്സോ പെല്ലെഗ്രിനി നേടി. ക്യാപ്ടന് ലിയനാര്ഡോ ബൊനൂച്ചി 42ാം മിനിട്ടില് ചുവപ്പുകാര്ഡ് കണ്ടു പുറത്തുപോയതിനാല് 10 പേരുമായാണ് ഇറ്റലി മത്സരത്തിന്റെ ഭൂരിഭാഗം സമയവും കളിച്ചത്. ബെല്ജിയവും ഫ്രാന്സും തമ്മിലുള്ള രണ്ടാം സെമി ഫൈനലിലെ വിജയികളെയാകും ഞായറാഴ്ച നടക്കുന്ന ഫൈനലില് സ്പെയ്ന് നേരിടേണ്ടത്.